CELEX: C2007/020/60
Language: da
Date: 2007-01-27 00:00:00
Title: Sag F-141/06: Sag anlagt den 11. december 2006 — Hartwig mod Kommissionen og Parlamentet

27.1.2007   
            
            
               DA
            
            
               Den Europæiske Unions Tidende
            
            
               C 20/40
            
         Sag anlagt den 11. december 2006 — Hartwig mod Kommissionen og Parlamentet
   (Sag F-141/06)
   (2007/C 20/61)
   Processprog: fransk
   Parter
   
      Sagsøger: Marc Hartwig (Bruxelles, Belgien) (ved avocat T. Bontinck)
   
      Sagsøgte: Kommissionen for De Europæiske Fællesskaber og Europa-Parlamentet
   Sagsøgerens påstande
   
               —
            
            
               Annullation af Kommissionen for De Europæiske Fællesskabers og Europa-Parlamentets afgørelser af henholdsvis den 12. april 2006 og den 27. marts 2006 om overgang fra en status som midlertidigt ansat til en status som tjenestemand.
            
         
               —
            
            
               Kommissionen for De Europæiske Fællesskaber og Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   Efter at sagsøgeren havde arbejdet nogle år ved Kommissionen som midlertidigt ansat med indplacering i lønklasse B*7 bestod han Europa-Parlamentets eksterne udvælgelsesprøve PE/34/B (lønklasse B5/B4). Sagsøgeren blev herefter udnævnt til tjenestemand på prøve i lønklasse B*3 af sidstnævnte institution, som straks overflyttede ham til Kommissionen, hvor han blev indplaceret i samme lønklasse.
   Sagsøgeren har til støtte for søgsmålet anført, at der er sket tilsidesættelse af vedtægtens artikel 31 og 62 samt af artikel 5 og 2 i vedtægtens bilag XIII.
   Sagsøgeren har desuden anført, at der er sket tilsidesættelse af princippet om beskyttelse af den berettigede forventning og af princippet om bevarelse af de erhvervede rettigheder.